CELEX: 32017R1547
Language: hu
Date: 2017-09-14 00:00:00
Title: A Tanács (EU) 2017/1547 rendelete (2017. szeptember 14.) az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet módosításáról

15.9.2017   
            
            
               HU
            
            
               Az Európai Unió Hivatalos Lapja
            
            
               L 237/37
            
         A TANÁCS (EU) 2017/1547 RENDELETE
   (2017. szeptember 14.)
   az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 215. cikkére,
   tekintettel az Ukrajna területi integritását, szuverenitását és függetlenségét aláásó vagy fenyegető intézkedések miatt korlátozó intézkedések bevezetéséről szóló (1)2014. március 17-i 2014/145/KKBP tanácsi határozatra,
   tekintettel az Unió külügyi és biztonságpolitikai főképviselője és az Európai Bizottság együttes javaslatára,
   mivel:
   
               (1)
            
            
               A 269/2014/EU tanácsi rendelet (2) biztosítja a 2014/145/KKBP határozatban előírt intézkedések hatályba léptetését.
            
         
               (2)
            
            
               2017. szeptember 14-én a Tanács elfogadta a 269/2014/EU rendelet végrehajtásáról szóló (EU) 2017/1549 végrehajtási rendeletet (3), amely a „Crimean Sea Ports” vállalattal egészítette ki a megjelölt személyek és szervezetek jegyzékét.
            
         
               (3)
            
            
               2017. szeptember 14-én a Tanács elfogadta a 2014/145/KKBP határozat módosításáról szóló (KKBP) 2017/1561 határozatot (4), amelynek révén a Kerch Fishery Port, a Yalta Commercial Port és az Evpatoria Commercial Port kikötők területén nyújtott szolgáltatásokért, valamint a Gosgidrografiya és a Krími Tengeri Kikötők vállalat Port-Terminal fiókvállalatai által nyújtott szolgáltatásokért a Crimean Sea Ports számára teljesített kifizetésekre vonatkozó eltérést vezetett be.
            
         
               (4)
            
            
               A (EU) 2017/1549 végrehajtási rendelet és a (KKBP) 2017/1561 határozat végrehajtásához uniós szintű szabályozási intézkedés szükséges, különösen annak biztosítása céljából, hogy a gazdasági szereplők minden tagállamban egységesen alkalmazzák azt.
            
         
               (5)
            
            
               Ezért a 269/2014/EU rendeletet ennek megfelelően módosítani kell,
            
         ELFOGADTA EZT A RENDELETET:
   1. cikk
   A 269/2014/EU rendelet a következőképpen módosul:
   
               1.
            
            
               A szöveg a következő cikkel egészül ki:
               „6a. cikk
               A 2. cikk (2) bekezdésétől eltérve a tagállami illetékes hatóságok engedélyezhetik a Kerch Fishery Port, a Yalta Commercial Port és az Evpatoria Commercial Port területén nyújtott szolgáltatásokért, valamint a Gosgidrografiya és a Krími Tengeri Kikötők vállalat Port-Terminal fiókvállalatai által nyújtott szolgáltatásokért a Crimean Sea Ports számára teljesített kifizetéseket.”
            
         
               2.
            
            
               A 12. cikk (1) bekezdésének a) pontja helyébe a következő szöveg lép:
               
                           „a)
                        
                        
                           2. cikk alapján befagyasztott pénzeszközök, valamint a 4., az 5., a 6. és a 6a. cikk alapján nyújtott engedélyek;”.
                        
                     
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. szeptember 14-én.
      
         
            a Tanács részéről
         
         
            az elnök
         
         A. ANVELT
      
   
   
      (1)  HL L 78, 17.3.2014, 16. o.
   
   
      (2)  A Tanács 269/2014/EU rendelete (2014. március 17.) az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről (HL L 78., 2014.3.17., 6. o.).
   
      (3)  A Tanácsi (EU) 2017/1549 végrehajtási rendelete (2017. szeptember 14.) az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról (lásd e Hivatalos Lap 44. oldalát).
   
      (4)  A Tanács (KKBP) 2017/1561 határozata (2017. szeptember 14.) az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedések bevezetéséről szóló 2014/145/KKBP határozat módosításáról (lásd e Hivatalos Lap 72. oldalát).